El lennegezh rabinek e reer gant Torah anv eus daou dra, ar Pemp levr (hebraeg :  Torah a zo skrivet) hag an Torah dre gomz (, Torah a zo lavaret), ennañ astennadennoù ha disklêriadennoù berniet a-hed ar chantvedoù gant ar rabined diwar un hengoun dre gomz ha skrivet bremañ en Talmud hag er Midrach. Hervez an hengoun e oa bet diskuliet da Voizez gant Doue war ar Menez Sinai (hag e lechioù all) holl gelennadurezh an daou dTorah hag e oa bet bizskrivet an Torah dre skrid gant Moizez. Hervez ar Midrach e voe skrivet an Torah a-raok krouidigezh ar bed hag en doa servijet da raktres ar grouidigezh. Hervez an arbennigourien avat e voe skrivet, pe da nebeutañ dastumet hag adaozet, da vare Harlu Babilon er VI kantved a-raok hon mare, diwar mammennoù dre skrid ha dre gomz koshoch, a-raok peuzechuiñ al labour kenaozañ e-pad ar mare Post-harluad (V kantved a-raok hon mare).